钦定古今图书集成/历象汇编/岁功典/第074卷 > 《云南志书》 > 水调歌头〈九月望日与客习射西园〉 叶梦得
## 钦定古今图书集成/历象汇编/岁功典/第074卷 > 《云南志书》 > 水调歌头〈九月望日与客习射西园〉 叶梦得

霜降碧天静，秋事促西风。寒声隐地初听，中夜入梧
桐。起瞰高城回望，寥落关河千里，一醉与君同。叠鼓
闹清晓，飞骑引雕弓。　岁将晚，客争笑，问衰翁。平生
豪气安在，走马为谁雄。何似当筵虎士，挥手弦声响
处，双雁落遥空。老矣真堪愧，回首望云中。